कालचीनी,9 नवंबर (नि.सं.)। पति के थप्पर से उसकी पत्नी की मौत होने का मामला सामने आया है। दिल को झकझोर देने वाली यह घटना कालचीनी के गोरेलाइन इलाके की है। घटना के बाद पूरी इलाके में हड़कंप मच गया। मृत महिला का नाम कल्पना लामा है।
बताया गया है कि मंगलवार रात को कालचीनी के गोरेलाइन इलाके के निवासी सूरज लामा का अपनी पत्नी कल्पना लामा से झगड़ा हो गया था। उस समय पति ने अपनी पत्नी को जोरदार थप्पड़ जड़ दिया।
घटना के बाद कल्पना लामा की तबीयत बिगड़ गई और उसे लताबाड़ी ग्रामीण अस्पताल में भर्ती कराया गया। जिसके बाद प्राथमिक उपचार के बाद उसे घर लाया गया,जहां आज सुबह कल्पना लामा की मौत हो गई। कालचीनी पुलिस ने आरोपी पति को हिरासत में ले लिया है। पुलिस ने शव को बरामद कर पूरे मामले की जांच शुरू कर दी है।